
R E F E R A T   D E   A P R O B A R E
privind aprobarea proiectului ”Înființare Centru Comunitar prin reconversia Platformei E.M. Țebea din municipiul Brad”  și a cheltuielilor aferente acestuia


Având în vedere prevederile Ordinului Ministrului Investițiilor și Proiectelor Europene nr. 318/20.02.2025 privind aprobarea Ghidului de solicitantului pentru Apelul de proiecte “Sprijin pentru ecologizarea și reconversia imobilelor afectate de activități economice în declin sau în transformare” aferent Programului Tranziție Justă 2021-2027, Prioritățile 1-6: Atenuarea impactului socio-economic al tranziției la neutralitatea climatică, Acțiunea “Sprijin pentru ecologizarea și reconversia imobilelor afectate de activități economice în declin sau în transformare”, s-a identificat o oportunitate de finanțare a proiectului ”Înființare Centru Comunitar prin reconversia Platformei E.M. Țebea din municipiul Brad”.
Programul Tranziție Justă  2021- 2027 reprezintă acordarea de sprijin din partea fondului pentru o tranziție justă în cadrul obiectivului „Investiții pentru ocuparea forței de muncă și creștere economică” pentru regiunile Dolj, Gorj, Hunedoara, Mureș, Prahova și Galați, identificate în anexa D a Raportului de țară aferent anului 2020.
Programul Tranziție Justă  2021- 2027 este structurat pe 8 priorități, fiind elaborate în acord cu obiectivul specific al UE de a permite regiunilor și cetățenilor să facă față efectelor sociale, economice și de mediu ale tranziției către țintele energetice și climatice ale Uniunii pentru 2030 și o economie neutră din punct de vedere climatic a Uniunii până în 2050, în temeiul Acordului de la Paris. 
Prin oportunitatea identificată mai sus, administrația publică locală are în vedere redarea comunității brădene a unei clădiri și a unui spațiu verde care au o însemnătate aparte pentru trecutul industrial al localității și nu numai. 
Scopul proiectului este punerea în funcțiune a centrului și începerea dezvoltării de activități sociale, culturale și de petrecere a timpului liber, iar adresabilitatea acestuia începe de la cei mai mici locuitori. 
Cererea de finanțarea a fost depusă în data de 26.09.2025 și a urmat cursul evaluării tehnico-financiare, fiind admisă și selectată la finanțare. Prin adresa ADR Vest 2026NOF001676/02.02.2026 au fost solicitate documente necesare contractării proiectului. Printre acestea, se numără și hotărârea de aprobare a proiectului (cererii de finanțare) și a cheltuielilor aferente, în conformitate cu ultima forma a bugetului rezultat în urma etapei de evaluare și selecție.
În acest sens, se impune ca hotărârea de aprobare a cererii de finanțare și a cheltuielilor aferente să conțină următoarele informații minime: 
„Art. 1. - Se aprobă proiectul cu titlul ”Înființare Centru Comunitar prin reconversia Platformei E.M. Țebea din municipiul Brad”, în vederea finanțării în cadrul Apelului de proiecte “Sprijin pentru ecologizarea și reconversia imobilelor afectate de activități economice în declin sau în transformare” aferent Programului Tranziție Justă 2021-2027, Prioritățile 1-6: Atenuarea impactului socio-economic al tranziției la neutralitatea climatică, Acțiunea “Sprijin pentru ecologizarea și reconversia imobilelor afectate de activități economice în declin sau în transformare”
Art. 2. - Se aprobă valoarea totală a proiectului, în cuantum de 39.826.664,79 lei, inclusiv TVA, din care valoarea totală eligibilă 39.680.589,21 lei și valoarea totală neeligibilă 146.075,58 lei.
Art. 3. - Se aprobă contribuția proprie în proiect a Municipiului Brad, în cuantum de 939.687,25 lei, formată din:
i. 793.611,67  lei, respectiv 2 % din valoarea totală eligibilă a proiectului, reprezentând cofinanțarea proiectului;
ii. 146.075,58 lei, reprezentând valoarea totală neeligibilă a proiectului.
Art. 4. - Se aprobă asigurarea din Buget Local al Municipiului Brad a sumelor declarate neeligibile pe parcursul implementării proiectului, altele decât cele prevăzute în bugetul inițial, precum și cheltuielile conexe/auxiliare ce pot apărea pe durata implementării proiectului, pentru implementarea acestuia în condiții optime.
Art. 5. - Se aprobă asigurarea tuturor resursele financiare și efectuarea tuturor cheltuielilor necesare implementării proiectului în condițiile rambursării/ decontării ulterioare a cheltuielilor eligibile din instrumente structurale în conformitate cu prevederile contractului de finanțare”.
Având în vederea faptul că Hotărârile Consiliului Local nr. 156/2025 și, respectiv nr. 197/2025 au fost emise înainte de finalizarea perioadei de evaluarea a cererii de finanțare și nu reflectă corect bugetul final al proiectului, se impune revocarea acestora.
În contextul celor de mai sus am inițiat prezentul proiect de hotărâre prin care am propus aprobarea proiectului ”Înființare Centru Comunitar prin reconversia Platformei E.M. Țebea din municipiul Brad” și a cheltuielilor aferente acestuia și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Ordinului Ministrului Investițiilor și Proiectelor Europene nr. 318/2025 pentru aprobarea Ghidului solicitantului pentru Apelul de proiecte „Sprijin pentru ecologizarea și reconversia imobilelor afectate de activități economice în declin sau în transformare”  aferent Programului Tranziție Justă 2021-2027, Prioritățile 1-6 Atenuarea impactului  socio - economic al tranziției la neutralitatea climatică, Acțiunea „Sprijin pentru ecologizarea și reconversia imobilelor afectate de activități economice în declin sau în transformare”, ale Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare, ale Regulamentului (UE) 2021/1056 al Parlamentului European și al Consiliului din 24 iunie 2021 de instituire a Fondului pentru tranziție justă, cu modificările și completările ulterioare, ale Programului Tranziție Justă  2021- 2027, aprobat prin Decizia nr. C(2024) 7317/15.10.2024 de aprobare a programului „Tranziție Justă”  pentru sprijin din partea fondului pentru o tranziție justă în cadrul obiectivului „Investiții pentru ocuparea forței de muncă și creștere economică” pentru regiunile Dolj, Gorj, Hunedoara, Mureș, Prahova și Galați din România, ale Ordonanței de Urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

